Document ID: 31976R0369

Padomes Regula (EEK) Nr. 369/76
(1976. gada 16. februāris),
ar ko groza Regulu (EEK) Nr. 2777/75 attiecībā uz atskaites periodu, aprēķinot maksājumus un slūžu cenas mājputnu gaļai
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Padomes 1975. gada 29. oktobra Regulā (EEK) Nr. 2777/75 par mājputnu gaļas tirgus kopīgo organizāciju [2] ir iekļauta ievedmuitas maksājumu un slūžu cenu sistēma, kuras viens no pamatelementiem ir dažu lopbarības graudu veidu cenas pasaules tirgū;
tā kā dažos pēdējos gados pastiprinājās labības tirgus cenu svārstības; tā kā izrādās, ka pasaules tirgus labības cenu izmantošana, ko piemēro sešus mēnešus pirms tā ceturkšņa, kura laikā ir jāaprēķina maksājums un slūžu cena, var radīt tādus skaitļus, kas vairs neatspoguļo cenu attīstību ārpuskopienas valstīs; tā kā tādēļ ir lietderīgi atjaunināt aprēķinu bāzi, pieņemot piecu mēnešu pārskata periodu pirms tā mēneša, kurā nosaka maksājumu un slūžu cenu,
IR PIEŅĒMUSI ŠO REGULU.
1. pants
Regulas (EEK) Nr. 2777/75 4. panta 1. punkta a) apakšpunkta trešo daļu aizstāj ar šādu:
"Lopbarības graudu cenas pasaules tirgū tiek noteiktas reizi ceturksnī, pamatojoties uz šo graudu cenām, kas reģistrētas piecu mēnešu laika posmā, kurš beidzas vienu mēnesi pirms tā ceturkšņa, attiecībā uz ko tiek aprēķināta minētā daļa."
2. pants
Regulas (EEK) Nr. 2777/75 7. panta 2. punkta otro daļu aizstāj ar šādu:
"Lopbarības graudu daudzuma cena tiek noteikta reizi ceturksnī, pamatojoties uz šo graudu pasaules tirgus cenām, kas reģistrētas piecu mēnešu laika posmā, kurš beidzas vienu mēnesi pirms tā ceturkšņa, attiecībā uz ko tiek noteikta slūžu cena."
3. pants
Šī regula stājas spēkā 1976. gada 1. maijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 16. februārī

Labels: 2
15
17
6